
REFERAT AF BESTYRELSESMØDE
[bookmark: _Hlk40792708]D. 17. AUGUST 2026

Deltagere: John Petersson (JP), Asger Krebs (AKR) via Teams, Jannie Hammershøi (JH), Lene van der Keur (LvdK), Christian Lykkeby Olsen (CLO), Jan S. Johansen (JSJ) via Teams, Tine Rindum Teilmann (TRT), Rikke Rønholt Albertsen (RIK), og Mads Brix Monggaard (MBM).

Desuden deltog: Ivan Løvstrup (IVL), og Martin Elleberg Petersen (MEP). Hanne Hede (HHE) deltager via Teams under pkt. 9 og 10 via Teams.

Afbud: Maiken Schütt (MAS) - barsel. 

Mødet indledtes med pkt. 12 Evaluering af SOIF med deltagelse af idrætskonsulent Anette Svejstrup. Evalueringen lægges i bestyrelsesmappen på SharePoint.

Derefter behandledes pkt. 16 EM i CP-fodbold med deltagelse af idrætskonsulent Stine S. Jensen.
DAGSORDEN
Praktiske forhold
1. Godkendelse af dagsorden
2. [bookmark: _Hlk178838797]Godkendelse og underskrift af referat af senest afholdte bestyrelsesmøde
3. [bookmark: _Hlk178838834]Opfølgning på tidligere referater og åbentstående punkter heri
4. Fastsættelse af datoer og tid for møder for bestyrelsen
5. Internationale møder/konferencer
6. Internationale stævner/mesterskaber

Meddelelser fra bestyrelsen og ledelsen
7. Nyt fra ledelsen
8. Nyt fra bestyrelsens medlemmer

Sager til orientering
9. Økonomiudvalgsmøde 3. august 2026
10. Økonomi - halvårsregnskab
11. Springbrættet
12. Evaluering af SOIF
13. Halvårlig evaluering af strategispor

Sager til beslutning
14. Bestyrelsens interesseområder
15. Eliteudvalget – udpegning af udvalgsmedlem
16. EM CP fodbold

Sager til drøftelse – herunder evt. temadrøftelse af maksimalt 30 minutter
17. Parasport Danmarks arbejde med globalt samarbejde
Eventuelt


PRAKTISKE FORHOLD

Ad 1	Godkendelse af dagsorden.
Dagsordenen blev godkendt.


Ad 2	Godkendelse og underskrift af referat af senest afholdte bestyrelsesmøde
	Referatet fra seneste møde den 9. juni 2026 blev godkendt og underskrevet af de tilstedeværende.

	
[bookmark: _Hlk26529496]Ad 3	Opfølgning på tidligere referater og åbentstående punkter heri
	Intet til dette punkt.


Ad 4	Fastsættelse af datoer og tid for møder for bestyrelsen.
Kommende bestyrelsesmøder:
tirsdag d. 6. oktober 2026 kl. 15.30.
fredag den 30. oktober 2026 kl. 16 - lørdag den 31. oktober 2026 kl. 15 – Strategidøgn. Sted: Haraldskær Sinatur Hotel og Konference, Skibetvej 140, 7100 Vejle.
torsdag d. 10. december 2026 kl. 15.30. 

JP og ILV kommer med forslag til datoer for møder i 2027.


Ad 5	Internationale møder/konferencer
· GA World Boccia d. 26. august 2026, Digitalt (LvdK)
· Nordisk Møde, d. 10. – 13. sept. 2026, Reykjavik/Island (JP og IVL)
· IBSA Anniversary and Celebration, 23. – 25. sept. 2026, Tbilisi/Georgien (MBM, JP og IVL)
· 2026 IPC Membership Gathering, 7. – 9. november 2026, Berlin (JP, AKR og IVL)


Ad 6	Internationale stævner/mesterskaber
2026
· Kørestolsrugby VM, 15.-24. august, Sao Paolo, Brasilien.
· Ridning VM, 17.-23. august, Aachen, Tyskland.
· Boccia VM, 27. august -3. september, Seoul, Sydkorea
· Skydning, VM, 3. – 14. september, Changwon, Korea.
· Atletik, NM, 4. - 6. september, Uppsala, Sverige. (Der er ikke EM i år og derfor deltager mange ved NM)
· Cykling VM, 4. – 7. september, Huntsville Alabama, USA.
· Svømning, EM, 7.-12. september, Kocaeli, Tyrkiet.
· Cykling - bane, VM, 29. oktober – 1. november, Appeldorn, Holland.
· Bordtennis, VM, 13. - 19. november, Pattaya, Thailand.

2027
· SO stævne i bowling og håndbold, 9. – 11. april, Kolding
· Atletik, VM 19. - 27. juni, Tashkent, Uzbekistan
· Ridning, EM, 15. - 22. august, Randbøl, Danmark
· Cykling - landevej, VM, 24. august - 5. september, Rumilly, Haute-Savoie, Frankrig
· Cykling – bane, VM, 24. august - 5. september, Saint-Quentin-en-Yvelines, Frankrig.
· Skydning, VM, september, Osijek, Kroatien
· Special Olympics World Summer Games, 11.-25. oktober, Santiago, Chile
· Virtus Global Games, 22. november – 5. december, Kairo, Egypten

2028
· Paralympiske Lege, 15.-27. august, Los Angeles, USA


[bookmark: _Hlk150868246]MEDDELELSER FRA BESTYRELSEN OG LEDELSEN

Ad 7	Nyt fra ledelsen
UDLODNING TIL SPECIAL OLYMPICS
Parasport Danmark har modtaget tilsagn om en bevilling på 300.000 kr. fra Alfred Christensen og Hustru, Ellen Marie Augusta Christensen Fond, som administreres af LEVs formandskab.
Bevillingen er øremærket Special Olympics-arbejdet, og Parasport Danmark har accepteret udlodningen på de angivne vilkår.
 
Vi retter en stor tak til fonden for den generøse støtte og for anerkendelsen af betydningen af vores arbejde med Special Olympics.

NYT FRA SPORTSAFDELINGEN
ATLETIK:
Ved DM-ugen blev atletik eksponeret på fornem vis på den centrale centercourt og her deltog Bjørk Nørremark i længdespring, hvor hun sluttede som en flot nr. 4.

ATLETIK - FRAME RUNNING:
Den 29. Internationale Frame Running Camp & Cup, blev afholdt i uge 28 på Bagsværd Stadion, med deltagelse af 72 atleter fra 13 lande. Campen samlede både nye og erfarne udøvere til en uge med træning, konkurrencer og socialt fællesskab. Arrangementet er et vigtigt mødested, hvor bredde og elite mødes, og hvor atleter udveksler erfaringer på tværs af landegrænser. 
Over de fire konkurrencedage blev der afviklet fire sideløbende stævner, hvor Danmark blev den mest vindende nation med i alt 46 medaljer.
Cuppen blev åbnet af Elsassfondes direktør Philip S. Thorsen samt Gladsaxes borgmester Serdal Benli, som overværede stævnets første disciplin - 5.000 meter-løbet og dermed viste stor opbakning og satte ekstra fokus på den længste distance i Frame Running. Hos mændene blev 5.000 meter løbet vundet i tiden 24.44,63 i klasse T71 og 21.06,50 i klasse T72. På kvindesiden blev den vundet i tiden 19.24,54 i klasse T72 af Gerlinda Huizing fra Holland, som for øvrigt også satte WR på 200 M og 1500 M
Campen viste endnu en gang den store internationale interesse for sporten og det stigende engagement blandt danske atleter. Dermed fortsætter arrangementet med at styrke både den nationale og internationale udvikling af Frame Running og skabe værdifulde oplevelser for alle deltagere.
	
ATLETIK - SVØMNING:
Virtus European Games i Bydgoszcz, Polen:
Danmark deltog med 3 svømmere og 1 atletikudøver ved Virtus European Games i Bydgoszcz, Polen, der blev afholdt d. 3 - 12/7. Det var en god oplevelse og atleterne gjorde det fantastisk! 
I alt blev det til 12 guldmedaljer, 3 sølv og 1 bronze, hvilket placerer Danmark blandt de bedste nationer i Europa, kun overgået af Spanien, Portugal, Italien, Frankrig samt værtsnationen Polen.
Næste store Virtus stævne er Global Games i Kairo i efteråret 2027, hvor vi forventer at deltage med 12-14 atleter. Til Global Games håber vi også at være repræsenteret i bordtennis.

BOCCIA
VM i Boccia afholdes den 24. august til den 4. september og denne gang er boccia spilleren Daniel Qvist i klasse BC1 udtaget. Det er top 20 i verden der er udtaget til VM. Det er længe siden Danmark har været repræsenteret ved et verdensmesterskab i boccia.

BORDTENNIS:
Landshold:
Freja Juul Larsen og Peter Rosenmeier har begge kvalificeret sig til VM, der afholdes i Thailand i november. Begge skal deltage i både single og mixed double. For Freja bliver det hendes første verdensmesterskab, og kvalifikationen er et flot bevis på den udvikling, hun har gennemgået de seneste år. Et af sæsonens største højdepunkter har været sejren ved Czech Open, som var med til at sikre den flotte kvalifikation.
Inden VM venter fortsat et stærkt internationalt program. Peter og Freja deltager i en Elite-turnering i Frankrig i september, mens bruttolandsholdet i oktober rejser til Spanien. Turneringerne bliver en vigtig del af forberedelserne frem mod VM og giver samtidig de øvrige spillere i truppen værdifuld international erfaring, som er afgørende for deres fortsatte udvikling.

BUESKYDNING:
Anders Nørum fra Vejle Bueskyttelaug udvikler sig godt. Han har deltaget i Hyundai World Para Archery Series der blev afviklet i Tjekkiet. Her oplevede han at komme videre i konkurrencen og fik gode erfaringer i at skyde mand mod mand konkurrencerne. Næste mål er alment DM der afvikles den 22.-23. august i Køge.

CYKLING
UCI Banecykelløb i DK:
I weekenden d. 7.-9. august) afholder Parasport Danmark internationale UCI-baneløb i Thorvald Ellegaard Arena i Odense. Arrangementet samler para cykelryttere fra en række lande og udgør en vigtig del af forberedelserne frem mod UCI Para Cycling Track World Championships, som afvikles den 29. oktober – 1. november 2026 i Apeldoorn, Holland. Samtidig bidrager weekenden til den fortsatte udvikling af dansk paracykling og understreger Danmarks rolle som arrangør af internationale para cykelstævner.

VM 2026 i USA:
Forberedelserne til UCI Para Cycling Road World Championships i Huntsville, USA, er i fuld gang. Landsholdet rejser sidst på måneden og skal konkurrere ved verdens-mesterskaberne den 4.-7. september. 
Danmark stiller med rytterne Hávard Vatnhamar, Martin Heggelund, Stephan Laukamp, Emma Lund og William Wulff Frislev. 
Fokus er i øjeblikket på den afsluttende planlægning af rejse, logistik og de sportslige forberedelser, så holdet får de bedst mulige rammer for at præstere ved årets vigtigste internationale mesterskab.

DRESSUR:
Det kommende store stævne er VM i Aachen i Tyskland. Det afholdes d. 17 – 23- august og er første mulighed for at kvalificere et hold (4 atleter) til PL i LA. En samlet placering som nr. 7 giver en plads. Her er USA som en værtsnation ikke med, og de er ret stærke.
Holdet er netop udtaget og består af:
Katrine Bjelke Kristensen (grad 2) med Gørklintgårds Quarter
Sandra Lynge Eriksen (grad 3) med Inzurgenzy Firfod
	Tobias Thorning Jørgensen (grad 3) med Blue Hors Zackorado
	Line Thorning Jørgensen (grad 4) med Suarez
	Reserver:
	Karla Dyhm-Junge med Miss Daisy (grad 3)
	Pia Wulff Jelstrup med Zafia (grad 4)

GOALBALL:
Det danske herrelandshold blev placeret som nr. to ved B EM, der blev afviklet i Thessaloniki, Grækenland. Det betyder at holdet rykker op i A rækken og der er der nu en (om end lille) mulighed for at holdet kan kvalificere sig til PL 2028.  Det positive danske resultat er særligt båret af at et formidabelt forsvar. Vi havde turneringens bedste forsvar. Næste skridt på vejen til PL er EM der afvikles fra den 2.-15. august 2027 i Geneve.

KAJAK:
Dansk Kano og Kajak Forbund lancerer det fireårige inklusionsprojekt ”Kajak uden grænser – ro i sindet og gang i kroppen” med 1,8 mio. kr. i støtte fra Nordea-fonden.
Fra 2026 til 2029 skal projektet gøre kajaksporten mere tilgængelig for mennesker med forskellige behov. Ti kajakklubber får midler til at forbedre faciliteterne og uddanne instruktører. Allerede i 2026 inviteres nye roere til ”Kom og prøv”-dage, naturture og sociale arrangementer på vandet. Klubberne skal samarbejde tæt med DKF og relevante handicaporganisationer. 
Udover Parasport Danmark er ADHD-foreningen, Autismeforeningen og BlindMotion med i projektet. Projektet indgår i Nordea-fondens og Friluftsrådets indsats for større social og miljømæssig bæredygtighed i foreningslivet.

PROJEKTER:
Tumbling Stars:
Efter sommerferien starter der nu en ny sæson. Alle afdelinger er klar til at tage imod både nye og eksisterende børn og familier, og fokus bliver fortsat at skabe gode træningsfællesskaber, hvor børnene udvikler sig motorisk og socialt. Samtidig fortsætter arbejdet med at rekruttere nye familier, så projektet fastholder den meget positive udvikling.

Rising Stars:
Rising Stars går ligeledes ind i en ny sæson. Vi ser frem til igen at samle børn og unge på tværs af idrætterne, og der arbejdes videre med både rekruttering og udvikling af de eksisterende miljøer. Der er fortsat stort fokus på at sikre den høje kvalitet i træningen og de stærke fællesskaber, som er fundamentet for børnenes udvikling og trivsel i Rising Stars.

Rising stars svømning
Svømmeklubben Branditten er pr. august 2026 en del af Rising Stars svømning projektet. De tilbyder et Rising stars bronze hold for børn, som skal lære at svømme i varmt vand. Klubben samarbejder med Tumbling stars holdet i Herning, så børnene kan forblive idrætsaktive efter de er fyldt 6 år.

SHOWDOWN:
Danmark deltog med to atleter ved EM der blev afviklet i juli i Krakow, Polen.
Det var Anja Støvring og Martin Egelund Olsen. Til mesterskabet var der tilmeldt 46 mænd og 29 kvinder. Det gav en stor turnering, der gav mange kampe til hver atlet. Ca 6-8 kampe per M/K. Der blev høstet gode erfaringer. Martin fik en placering som nr. 38 og Anja blev nr. 26. Leder og træner på turen var Lars Kristian Clausen der også er formand for Idrætsudvalget for Showdown.
 
SKYDNING:
Fem atleter og deres hjælpere har deltaget i World Cup i Novi Sad, Serbien. Fire er atleter med de største funktionsnedsættelser - de der benytter loader (hjælper under konkurrencen). Alle disse ekstra hænder bevirkede, at den samlede trup med familie m.fl. blev på 18 personer. Det gav god stemning. Én ny atlet blev klassificeret og deltog for første gang i et internationalt stævne. Danmark var med i hold konkurrencen - hvilke kræver 3 atleter i samme klasse. Det er første gang siden 2014 at vi har været mange nok til en holdkonkurrence.
Det er ikke mindst Rising Stars projektet der har bidraget til, at vi nu er så mange atleter i SH2 klassen.
Der deltog 75 skytter hvor 18-årig Johanne Gommesen blev bedst placeret med en 24. plads. Stævnet havde i alt 270 deltager.

NYT FRA UDVIKLINGSAFDELINGEN
IDRÆTSCERTIFICERING AF TILBUD
Sommeren har budt på et par justeringer af forbundets idrætscertificering:
· Titlen ændres fra Idrætscertificering af institutioner til Idrætscertificering af tilbud eller Idrætscertificering af tilbud for mennesker med udviklingshandicap i den lidt længere version. Den favner fortsat botilbud, aflastningstilbud, aktivitetstilbud, tilbud om beskyttet beskæftigelse og dagtilbud for målgruppen. Ændringen skyldes at det er den term kommuner, organisationer mm. anvender og Institution er en forældet term.
· Jf. den nye samarbejdsaftale med VIA UC, overtager de det administrative ansvar for idrætscertificeringen. Det betyder, at efterårets forløb i Frederikshavns Kommune bliver det sidste forløb på den hidtidige ordning. Dog vil vi bruge forløbet til at forsøge den undervisningsstruktur, hvor VIA UC underviser på modul 1 og 4, mens PDK underviser på modul 2 og 3.

ORIENTERING OM SAMARBEJDET MED EGMONT HØJSKOLEN – UGE 27, 2026
Igen i år har Parasport Danmark bidraget til samarbejdet om afholdelsen af Uge 27       – Idræt for alle. Kurset kombinerer parasport, højskole liv og et stærkt inkluderende fællesskab for mennesker med og uden handicap.
Flere af Parasport Danmarks udviklingskonsulenter har været organisationens repræsentanter i samarbejdet og har deltaget i planlægningen og koordineringen med Egmont Højskolen. Parasport Danmarks rolle har blandt andet været at bidrage med parasportsfaglig viden, kontakt til relevante idrætsmiljøer med henblik på rekruttering, instruktører og trænere samt sparring om kursets idrætslige indhold. Derudover besøgte vi Egmont Højskolen om torsdagen, for at de kunne vise os stedet og derved få indblik i hverdagen på skolen.  
I år forsøgte vi os med at starte rekruttering processen op tidligt og på den måde få lukket forskellige hold med de relevante handicapgrupper, på for eksempel rugby holdet, som var en kæmpe succes i år med hele 16 deltagere og 3 trænere på holdet.
Uge 27 en god platform for Parasport Danmark. Kurset kan være med til at synliggøre forskellige parasportsgrene, skabe kontakt til potentielle nye medlemmer og frivillige samt styrke relationerne mellem deltagere, klubber, trænere og organisationen.
I forlængelse af årets afvikling ønsker Parasport Danmark at indgå i en dialog med Egmont Højskolen om, hvordan samarbejdet om Uge 27 skal udvikles fremadrettet. Inden der indgås en aftale for næste år, er det relevant at drøfte de fælles ambitioner, forventninger og rammer for samarbejdet, så begge parter fortsat oplever, at Uge 27 skaber størst mulig værdi for deltagerne og understøtter de fælles mål.

NYT FRA KOMMUNIKATION & KOMMERCIEL
NYT INITIATIV: ÅBENT REDAKTIONSMØDE
I K&K har vi afholdt det første 'åbne redaktionsmøde' med kolleger fra sport og udvikling. Initiativet er skabt for at give mulighed for tværfaglig sparring og primært sikre at de gode historier fra Parasportens verden afdækkes. På mødet brainstormede vi på nyheder, begivenheder og projekter, som vi gerne vil kommunikere om på Parasport Danmarks kanaler.
Mødet blev afholdt d. 17. juni forud for planlægning af det kommende Parasport Magasin. Det resulterede bl.a. i, at vi i næste magasin fortæller om:
· En del af holdet / Hele Danmarks klubhus
· ParaLeg, idræt og fællesskaber
· Dual Career (eliteatleters balance mellem træning og arbejde/studie/barsel)
· Klubhistorie om Nordlandets Rideklub på Bornholm
· Og introducerer et nyt fast format ”En del af parasporten”.

DM-UGEN
K&K var til stede under DM-ugen i slutningen af maj og dækkede alle parasportsgrene på både SoMe og i pressen. Vi havde også fornøjelsen af at give Hernings borgmester Dorte West et indblik i Powerchair Football.
Vi oplevede generelt en stor interesse. DR sendte kørestolsbasket live, ligesom der blev bragt artikler derfra i flere forskellige medier. På SoMe nåede vi ud til 89.508 mennesker over weekenden, hvilket er 176% over vores gennemsnit - og 68.7 % af seerne var personer, der ikke følger os i forvejen.
 
DIF: NY VISUEL IDENTITET TIL PL
DIF har udarbejdet en ny, fælles visuel identitet til OL og PL (til SoMe, medaljeopslag, dagens program, beachflag, øvrig merch og tøj).
Tanken har været at få et visuelt ”system” i stedet for en masse enkelte, konkrete elementer, som vi havde i forbindelse med OL og PL i Paris. 
Den nye identitet lægger sig op ad de danske farver og tager udgangspunkt i os selv i stedet for værtslandet/værtsbyen, som ved Paris og Tokyo.
Planen er, at vi bruger den visuelle identitet til og med i hvert fald Brisbane-legene i 2032.

SALTO SYSTEMS TIL EM I PARACYKLING:
Som kommerciel partner har man mulighed for at bakke atleter og sportsgrene op ved for eksempel besøg ved stævner. Vores partner Salto Systems besøgte således atleterne ved EM i Paracykling i Italien. Både for atleterne og Salto var det virkelig gode dage, hvor de oplevede et tæt sammenhold og en fin medaljehøst.  

	
[bookmark: _Hlk149825940]Ad 8	Nyt fra bestyrelsens medlemmer
Nyt fra JPE:
Har deltaget i IPC bestyrelsesmøde, hvor de vigtigste punkter for nuværende er processen for udvælgelse og valg af 22 idrætter til det Paralympiske program for Brisbane 2032, samt færdiggørelsen af IPC Strategi for perioden 2026-2029. Endvidere arbejder IPC bestyrelse for forbedring af administrationens serviceniveau overfor medlemmer og her deltager jeg i en række møder IPC Præsidenten.

Har deltaget i processen og præsentation i forbindelse med ansøgningen om at blive vært for VM i Wheelchair Rugby 2030, sammen med repræsentanter for Vejle Kommune og Sport Event Danmark.

Har afholdt foredrag om min egen karriere som elitesvømmer, erhvervsmand og idrætspolitikker for medarbejdere hos Nordea Fonden, som bl.a. støtter vores Tumbling Stars projekt.

Nyt fra LvdK:
Jeg har deltaget i to møder, hvor vi nærmer os et indhold og en weekend for en Frivilligforsamling.
Har deltaget i åbningen af Framerunning campen.

Nyt fra TRT:
I juli besøgte jeg Egmonthøjskolens nye bevægelsesbane. Den er en spændende tilføjelse til højskolens mange tilbud. 

Jeg besøgte også Framerunning mesterskabet på Bagsværd stadion. Det er altid en fornøjelse at se, hvor mange deltagere og lande, der er aktive.

TRT gjorde opmærksom på en spændende artikel om organisationsudvikling i idrætten, hvor et af de omtalte forbund er Parasport Danmark (artiklen lægges i bestyrelsesmappen på SharePoint). 

Fra VoH:
· Team Pølsa:
· Videnscenteret skal medvirke som eksperter i et tv-program, der bliver en dansk version af det norske ’Team Pølsa’. Vi skal være med på sidelinjen når Jesper Nøddesbo skal være holdleder for en gruppe bestående af 6 unge mennesker med forskellige handicap, der som hold skal gennemføre en triatlon. Optagelserne bliver lavet over det næste år i forbindelse med 4-5 mindre camps, hvoraf de fleste tager sted på Egmont Højskolen. Det hele kulminerer i DM-ugen til næste år i Aarhus. Programmet vil blive vist på DR1 engang i 2027.
· Direktørskifte – vi har valgt et rekrutteringsfirma - Muusmann a/s og er så småt gået i gang med processen. Første del vil være en udvidet analyse/afdækningsproces omkring VoH’s arbejde og profil, herunder interview af eksterne interessenter, inden vi går i gang med selve annonce/ansøgnings-delen. 
· På onsdag er der en lille reception for Dorte, hvor samarbejdspartnere har lejlighed til at sige farvel til hende.

SAGER TIL ORIENTERING

Ad 9	Økonomiudvalgsmøde 3. august 2026
Bilag: forklæde, og referat

	Resumé: På afholdt ØU-møde blev bl.a. halvårsregnskab samt muligheden for legatuddelinger drøftet.

Anbefaling til bestyrelsen: Tages til efterretning

	Bestyrelsen tog orienteringen til efterretning.


Ad 10	Økonomi - halvårsregnskab
Bilag: forklæde, halvårsregnskab tal, og halvårsregnskab bemærkninger

Resumé: Vi følger overordnet budgetterne og afviger positivt på indtægtssiden.

Anbefaling til bestyrelsen: Tages til efterretning

Bestyrelsen tog orienteringen til efterretning.


Ad 11	Springbrættet
Bilag: forklæde, og opfølgning på projekter

Resumé: Bestyrelsen besluttede på juni mødet 2025 at igangsætte en fokuseret form for projektorganisering og bevilge økonomi fra den strategiske egenkapital til dette. 
Det er aftalt, at bestyrelsen løbende orienteres om projektstyregruppens arbejde og udviklingen omkring oprettelsen af projekter.

Anbefaling til bestyrelsen: Bestyrelsen tager orienteringen til efterretning.

	Bestyrelsen tog orienteringen til efterretning.


Ad 12	Evaluering af SOIF
Bilag: forklæde

Resumé: Der blev afholdt Special Olympics Idrætsfestival i Roskilde d. 29.-31. maj og evalueringen foreligger og vil blive gennemgået på bestyrelsesmødet.

Anbefaling til bestyrelsen: Orientering tages til efterretning.

	Bestyrelsen tog orienteringen til efterretning.


Ad 13	Halvårlig evaluering af strategispor
Bilag: forklæde, status

Resumé: Selvevalueringen af vores strategispor for foråret 2026 er udarbejdet af vores medarbejdere med ansvar for områderne. Evalueringen fremsendes efterfølgende til DIF inklusiv de bemærkninger bestyrelsen måtte have. 

Anbefaling til bestyrelsen: Bestyrelsen tager orienteringen til efterretning.

Bestyrelsen tog orienteringen til efterretning.

SAGER TIL BESLUTNING

Ad 14	Bestyrelsens interesseområder
Bilag: forklæde, og overblik 

Resumé: I forlængelse af bestyrelsesmødet den 9. juni og de efterfølgende fremsendte ønsker til at varetage specifikke områder indenfor parasporten er der nu udarbejdet et forslag, som imødekommer mange men ikke alle fremsendte ønsker.

Udkastet til fordeling af interesseområder vil blive gennemgået og drøftet på mødet inden den endelige beslutning træffes. 

Anbefaling til bestyrelsen: Det anbefales, at bestyrelsen tager stilling til om de oplistede interesseområder fordeler sig hensigtsmæssigt blandt bestyrelsens medlemmer.

Beslutning:
Bestyrelsen besluttede at følge forslaget med enkelte ændringer og tilføjelser. Der udarbejdes en samlet revideret oversigt, som rundsendes til bestyrelsens medlemmer.


Ad 15	Eliteudvalget – udpegning af udvalgsmedlem
Bilag: forklæde, og tre ansøgninger

Resumé: Eliteudvalget i Parasport Danmark består aktuelt af formand Christian Lykkeby Olsen samt Svenn Folkmann, Ole Solkær og Peter Lund Andersen.

I forbindelse med Repræsentantskabsmødet i maj 2026 udtrådte Even Falk Magnusson og Pernille Langelund af Eliteudvalget. Samtidig blev Christian Lykkeby Olsen valgt som ny formand for udvalget. Der er derfor behov for at udpege ét nyt medlem til Eliteudvalget.

Den ledige plads har været opslået, og Eliteudvalget har modtaget flere ansøgninger (vedhæftet denne indstilling). Ansøgerfeltet blev behandlet og drøftet på Eliteudvalgets møde den 29. juni 2026. På baggrund af udvalgets samlede vurdering fremsendes nedenstående indstilling til bestyrelsens behandling og beslutning.

Anbefaling til bestyrelsen: Et enigt Eliteudvalg anbefaler Eva Rudjord Therkildsen som nyt medlem til Eliteudvalget.

Beslutning:
Bestyrelsen besluttede at følge Eliteudvalgets anbefaling og udpegede Eva Rudjord Therkildsen som nyt medlem til Eliteudvalget.


Ad 16	EM i CP Fodbold
Bilag: forklæde, og aftale.

Resumé: Baggrund
FC Storebælt har været i dialog med IFCPF om muligheden for, at Danmark bliver vært for 2027 IFCPF Men’s European Championships og evt. et sideløbende mesterskab for kvinder i perioden 24. juli – 5. august 2027. 
FC Storebælt og Parasport Danmark samarbejder om CP-fodbold i Danmark, herunder driften af landsholdsaktiviteterne. Parasport Danmark er fuldgyldigt medlem af IFCPF, mens FC Storebælt er klubmedlem. Det betyder, at en eventuel værtskabsaftale skal indgås mellem IFCPF og Parasport Danmark, mens FC Storebælt vil være en central samarbejdspartner. 
I partnerskabsaftalen mellem Parasport Danmark og DBU (2026-2027) er CP-fodbold udpeget som et af de fælles strategiske fokusområder. Et EM på dansk grund vil derfor kunne understøtte partnerskabets målsætninger om øget synlighed og udvikling af CP-fodbold. Hvis bestyrelsen beslutter, at vi skal arbejde videre med værtskabet, vil en dialog indledes med DBU om deres rolle og bidrag. 
Det danske herrelandshold i CP-fodbold er aktuelt placeret som nr. 24 på verdensranglisten. Målsætningen ved deltagelse i EM vil være at blive nr. 5 eller 6 af ti deltagende nationer. Et EM på hjemmebane forventes at kunne bidrage positivt til udviklingen af sporten gennem:
- Øget synlighed og kendskab til CP-fodbold
- Rekruttering af nye spillere
- Udvikling af eksisterende spillere og landsholdsmiljøet 
- Styrkelse af samarbejdet med FC Storebælt
	Rammer:
-	Periode: 24. juli-5. august 2027
-	Sted: Korsør
-	Deltagere: 8-10 herrehold og 4-8 kvindehold
-	Deltagergebyr: 42.000 euro pr. hold (IFCPF arbejder på at reducere beløbet)

Nuværende status:
FC Storebælt og IFCPF har gennemført online site visit, hvor IFCPF har besigtiget konkurrencefaciliteter og hoteller. Tilbagemeldingen har været meget positiv.  
IFCPF har fremsendt et udkast til en ”Delivery partner agreement” (Bilag 1), som beskriver Parasport Danmarks rolle og ansvar ved et eventuelt værtskab.  
FC Storebælt har forhåndsreserveret overnatningsfaciliteter hos Musholm Feriecenter og Kobæk Strandhotel, og IFCPF er klar til at indlede de endelige forhandlinger med hotellerne. FC Storebælt har ligeledes indledt dialog med Slagelse Kommune om adgang til konkurrencefaciliteter, hvilket er en dialog, som Parasport Danmark skal videreføre. 
Administrationen har haft et afklarende møde med IFCPF om rolle- og ansvarsfordelingen. Konklusionen er, at IFCPF påtager sig det fulde ansvar for:
- Det sportslige setup – turneringsledelse, klassifikation, dommere osv. 
- De praktiske rammer – hoteller, transport, forplejning osv.
- De økonomiske rammer
Parasport Danmarks primære rolle vil være at:
- Sikre adgang til egnede konkurrencefaciliteter gennem samarbejde med Slagelse Kommune
- Bidrage til kommunikation og synlighed
- Understøtte rekruttering af frivillige
- Koordinere samarbejde med DBU og øvrige nationale samarbejdspartnere

Anbefaling til bestyrelsen: Administrationen indstiller, at bestyrelsen beslutter, at der indgås aftale med IFCPF omkring afholdelse af EM i 2027 på de vilkår, der er beskrevet i udkastet til Delivery Partner Agreement

Beslutning:
Bestyrelsen besluttede, at der kan indgås aftale med IFCPF omkring afholdelse af EM i 2027 på de beskrevne vilkår og under forudsætning af, at CP-fodbold forankret ved Len Nossell og Rune Ravn ønsker at deltage og som udgangspunkt selv sørger for finansiering af deltagergebyret. Der vil med udgangspunkt i Støttekoncept for Idrætter være mulighed for at søge støtte til de danske trænere og lederes deltagelse. 


SAGER TIL DRØFTELSE – HERUNDER EVT. TEMADRØFTELSE AF MAKSIMALT  30 MINUTTER


Ad 17	Parasport Danmarks arbejde med globalt samarbejde
	v. AKR

Bestyrelsen drøftede AKRs oplæg. Der var enighed om, at Udvalg for globalt samarbejde udarbejder forslag til strategi for eget arbejdsområde og indstiller denne til godkendelse i bestyrelsen. Efterfølgende indarbejdes strategien i en samlet strategi for Parasport Danmarks internationale arbejde. 

